જો ફૅશન સેન્સ હોય તો એક ગોલ્ડન બ્લાઉઝ ઘણા પ્રૉબ્લેમ સૉલ્વ કરી નાખે છે. ગોલ્ડનમાં ઘણા શેડ આવે છે. તમારી સાડીઓને અનુરૂપ તમારે ગોલ્ડન બ્લાઉઝની પસંદગી કરવી. જો તમે ભરાવદાર છો તો તમારે નેટનું બ્લાઉઝ ન પહેરવું. માત્ર બૅકમાં લૉન્ગ કી-હોલ આપવું. જો તમારું શરીર સુડોળ છે તો તમે નેટનું ટ્રાન્સપરન્ટ બ્લાઉઝ પહેરી શકો. જેમ કે માત્ર બસ્ટલાઇનમાં જ લાઇનિંગ નાખવું. સ્લીવ્સમાં અને શૉલ્ડર પર લાઇનિંગ ન નાખવું. એનાથી ટ્રાન્સપરન્ટ લુક આવે. અથવા ગોલ્ડનનું કટ વર્કવાળું બ્લાઉઝ સારું લાગે. આવાં બ્લાઉઝ ખાસ કરીને પૅડેડ જ રાખવાં.